O‘zbekiston Respublikasining Navoiy viloyatiga yangi prokuror tayinlandi. Bu haqda Bosh prokuratura matbuot xizmati xabar berdi. O‘zbekiston Respublikasi Bosh prokurorining 2017 yil 30 martdagi buyrug‘iga muvofiq adliya katta maslahatchisi Karimov Xidir Samatovich O‘zbekiston Respublikasi Konstitutsiyasi va “Prokuratura to‘g‘risida”gi Qonuniga asosan Navoiy viloyati prokurori etib 5 yil muddatga tayinlandi. U shuningdek mazkur prokuratura hay’ati raisi etib ham tasdiqlangan. Avvalroq Jizzax, Samarqand hamda Buxoro viloyatlariga ham yangi prokurorlar tayinlangani haqida xabar bergandik.